Oos-Kaap ANCYL verontagsaam “Skiet die boer”-beslissingDie leier van die ANC-jeugliga in die Oos-Kaap, Ayanda Matiti, het ŉ hofbeslissing verontagsaam deur die lied “Skiet die boer” te sing vir meer as 5 000 mense. Volgens ŉ berig in die Sowetan het Matiti die lied gesing tydens Sondag se ANC vieringe in Queenstown. Die LUR vir plaaslike regering, Milbo Qoboshiyane, het egter die mikrofoon by Matiti gevat terwyl hy steeds besig was om dit te sing. Qoboshiyane het Matiti daarop gewys dat die “kwessie van die lied” steeds voor die howe is. Matiti het voor hy die lied begin sing het verwys na ŉ voorval waar ŉ wit man na bewering ŉ swart man doodgeskiet het na ŉ argument oor die ANC-jeugligaleier, Julius Malema. AfriForum het reageer op die voorval deur te sê Matiti het opgetree in verontagsaming van die wet.